Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka, konaného 
dňa 30.októbra 2007

Materiál číslo: 85	

K bodu: Program riešenia statickej dopravy v mestskej časti 
              Bratislava-Petržalka

Predkladá: 	Návrh uznesenia:

Marián Miškanin 	Miestne zastupiteľstvo mestskej časti
prednosta 	Bratislava-Petržalka
	
	s c h v a ľ u j e 

Program riešenia statickej dopravy v mestskej    časti  Bratislava-Petržalka   a  spoplatnenie vyhradeného parkovacieho státia podľa alternatívy č. 

Prerokované:

v miestnej rade
dňa 9.10.2007

Spracoval:
Kvetoslava Čurná
Rovňánková Silvia
oddelenie ÚRaD

Dôvodová správa

Program   riešenia statickej dopravy v  mestskej časti Bratislava-Petržalka predkladáme     na základe uznesenia Miestneho zastupiteľstva mestskej časti Bratislava-Petržalka č.34/2007, ktorým boli  schválené  Programové  priority samosprávy v mestskej časti Bratislava-Petržalka    na roky 2007 – 2010. Súčasťou programových priorít je aj príprava „Programu riešenia statickej dopravy v mestskej časti Bratislava-Petržalka“, s cieľom zvýšiť počet parkovacích státí. Zároveň uznesením č.21/2007 uložilo Miestne zastupiteľstvo mestskej časti Bratislava-Petržalka prednostovi miestneho úradu pripraviť opatrenia na zvýšenie bežných príjmov mestskej časti prípravou návrhu riešenia statickej dopravy povoľovaním spoplatneného vyhradeného parkovacieho státia. Tento zámer, spoplatňovať vyhradené parkovacie státia v mestskej časti Bratislava-Petržalka na komunikáciách III. triedy, ktoré sú zverené do správy mestskej časti, je súčasťou predkladaného materiálu, pretože jedným z možných príjmov  rozpočtu mestskej časti je zákonom ustanovená daň za užívanie verejného priestranstva – za trvalé parkovanie motorového vozidla na vyhradenom priestore.
K roku  2006   mala Petržalka 114 862 obyvateľov a cca 42 913 bytov. V súčasnosti je      na území Petržalky k dispozícii 15 706 parkovacích státí, ktoré sú v správe mestskej časti a  2 742 parkovacích státí v správe hlavného mesta. S rastom životnej úrovne obyvateľov sa zvýšil stupeň motorizácie obyvateľstva, v dôsledku čoho sa zvýšil aj pomer individuálnej automobilovej dopravy (IAD) voči MHD, v neprospech MHD. Nakoľko počet  automobilov sa rapídne zvýšil, pociťuje občan túto skutočnosť ako problém s odstavením vozidla. Už v roku 1997 bol podľa pasportizácie parkovacích a odstavných  plôch  zistený  deficit cca  25 000  parkovacích    státí.    Podľa údajov z  Okresného dopravného inšpektorátu Bratislava 5  predstavuje deficit v roku 2007 až cca 40 000 parkovacích státí. 
V súlade uznesením miestnej rady č.337/1997 o povoľovaní vyhradených parkovacích státí vydáva starosta, ako príslušný cestný správny orgán so súhlasom Okresného dopravného inšpektorátu povolenia na vyhradené parkovacie státia  len pre osoby zdravotne postihnuté, ktoré sú držiteľmi preukazu ZŤP alebo ZŤP-S, prípadne  osobám, ktoré žijú v spoločnej domácnosti s osobami vlastniacimi takýto preukaz a majú trvalý pobyt na adrese žiadateľa.   V súčasnosti je v Petržalke vyhradených 2,5% z celkového počtu státí  pre držiteľov preukazu ZŤP alebo ZŤP-S, čo predstavuje cca 400 parkovacích státí. Povolenie je časovo obmedzené na dobu 2 rokov a je zakázané použitie sklápacieho parkovacieho kola. 
V zmysle pravidiel o premávke na pozemných komunikáciách je možné na vyhradenom  státí odstaviť len motorové vozidlo, pre ktoré je státie vyhradené, čo znamená, že aj v čase, keď nie je toto miesto obsadené týmto vozidlom, musí zostať voľné. Uvedená skutočnosť sa prejavuje najmä v podvečerných a nočných hodinách, kedy vyhradené státia nie sú vždy obsadené a ostatní obyvatelia vzhľadom na deficit parkovacích státí  sú nútení odstaviť vozidlo na plochách, ktoré nie sú  určené na státie. Toto vedie k devastácii spevnených a trávnatých plôch, zhoršovaniu životného prostredia a ničeniu majetku mestskej časti. Na ich opravu a údržbu je potrebné vynakladať nemalé finančné prostriedky. 
Miestna daň za užívanie verejného priestranstva za motorové vozidlo do 3,5 tony (obvyklá parkovacia plocha 12,5 m2) je  v   Petržalke stanovená vo VZN č.5/2004 o miestnych daniach v znení neskorších VZN sumou 0,65 Sk/m2  a deň  pre fyzické osoby (cca 3 000 Sk/rok) a 1,10 Sk/m2 a deň pre právnickú osobu, alebo pre fyzickú osobu, ktorá je podnikateľom (cca 5 000 Sk/rok). 
Podľa VZN hlavného mesta SR Bratislavy č.2/2006 o dani za užívanie verejného priestranstva je stanovená sadzba dane pre  vozidlá právnických osôb a  fyzických osôb v mestskej časti Bratislava-Petržalka sumou 6 Sk/m²/deň, čo za rok predstavuje sumu 27 375,- Sk /za vyhradené státie na území Petržalky, na parkoviskách v správe hlavného mesta/. 

V prípade povoľovania vyhradeného parkovania bez obmedzenia, bude zvýhodnená ekonomicky silnejšia vrstva obyvateľov. Pre ostatných obyvateľov sa stane legálne parkovanie v primeranej pešej dostupnosti nedostupné. Pri  nízkej miestnej dani /ako je tomu v súčasnosti/ budú pokryté len finančné náklady, spojené s vedením tejto agendy a  zavedenie spoplatneného parkovania neprinesie očakávaný zisk. Odporúčame preto povoľovať vyhradené parkovanie len pre osoby zdravotne postihnuté (ako jeden z bodov programu), z dôvodu nezvyšovania disproporcií medzi ponukou a dopytom po parkovacích státiach.

Predkladaný materiál bol prerokovaný v  komisii územného plánu, výstavby a  dopravy Miestneho zastupiteľstva  mestskej  časti Bratislava-Petržalka,  v Rade fondu statickej dopravy a na rokovaní Miestnej rady mestskej časti Bratislava-Petržalka. Stanoviská sú prílohou tohto materiálu. 

Program riešenia statickej dopravy v mestskej časti Bratislava-Petržalka
–––––––––––––––––––––––––––––––––––––––––––––––––––––––––––––––––––
A. Východiskový stav
V  demografickom vývoji mestskej časti Bratislava-Petržalka nastal od roku 1992  pokles počtu  obyvateľov. V roku 2006 tu bolo evidovaných 114 862 obyvateľov. Reálny počet obyvateľov je však vyšší, nakoľko tu je značný  počet dočasne bývajúcich obyvateľov, ktorí nie sú prihlásení k prechodnému pobytu. V mestskej časti Bratislava-Petržalka  je v súčasnosti  približne 42 913 bytov.
Priemerný   medziročný  prírastok motorových vozidiel predstavuje v mestskej časti Bratislava-Petržalka vyše 6%, čo je ročný nárast cca o 6 800 vozidiel. Kým v roku 1995 sa podľa štatistík uvažovalo, že jedno osobné motorové vozidlo pripadá na 3,5 obyvateľa, v súčasnosti pripadá jedno motorové vozidlo na 2 obyvateľov. Uvedený nárast stupňa motorizácie dosiahol 1,5 násobok, čoho dôsledkom je aj disproporcia medzi plánovaným počtom parkovacích státí a  skutočnosťou. V súčasnosti je na území Petržalky k dispozícii 15 706 parkovacích státí v správe mestskej časti a 2 742 parkovacích státí v správe hlavného mesta. Nezanedbateľný je aj fakt, že s rastom  životnej  úrovne   obyvateľov  narastá aj pomer individuálnej automobilovej dopravy IAD  : MHD.  Tento podiel vzrástol z pomeru 25:75 na pomer 40:60 ( údaj z roku 2004). Uvedené skutočnosti sa  prejavujú ako výrazný nedostatok parkovacích státí. Podľa pasportizácie parkovacích a odstavných plôch z roku 1997 bol zistený  deficit cca 25 000 parkovacích státí. Podľa údajov z  Okresného dopravného inšpektorátu Bratislava 5 predstavoval deficit v roku 2007  až 40 000 parkovacích státí. 
V oblasti riešenia statickej dopravy postupuje mestská časť Bratislava-Petržalka podľa uznesenia miestneho zastupiteľstva č.36/1999, ktorým boli schválené nasledovné úlohy, spojené s riešením statickej dopravy: 
1. úloha: Zabezpečiť   formou   verejného   obstarávania    „Štúdiu       rozmiestnenia                                     hromadných   garáží  v  mestskej časti  Bratislava–Petržalka“. – Úloha splnená.

„Štúdia  rozmiestnenia  hromadných  garáží v  mestskej časti Bratislava–Petržalka“ (ďalej len štúdia) bola obstaraná v roku 2000. Obsahom štúdie je zhodnotenie disponibility súčasného zastavaného územia a  už prijatých investičných zámerov na možnosti dobudovania hromadných zariadení pre parkovanie a garážovanie osobných vozidiel,  možnosti  napojenia  týchto objektov na jestvujúci komunikačný systém a technickú infraštruktúru. V štúdii boli vytipované nasledovné lokality na výstavbu viacpodlažných parkovacích garáží:

Lúky
L1-Jasovská-parkovisko - 336 boxov
L2-Jasovská-parkovisko - 309 boxov
L4-Budatínska-parkovisko - 76 boxov
L5-Znievska-parkovisko - 70 boxov /možnosť navýšenia + 70 boxov/
L6-Strečnianska-parkovisko - 96 boxov
L7-Topoľčianska-parkovisko - 145 boxov /možnosť navýšenia + 70 boxov/
L8-Topoľčianska-detské ihrisko - 90 boxov
L9-Starhradská-parkovisko - 154 boxov  /možnosť navýšenia + 50 boxov/
L10-Šintavská-parkovisko - 280 boxov
L11-Holíčska-parkovisko - 140 boxov 

Háje
H1-Rovniankova-parkovisko - 180 boxov /možnosť navýšenia + 60 boxov/
H2-Dudova-zeleň v jame- 92 boxov /možnosť navýšenia + 70 boxov/
H3-Furdekova-zeleň určená na zástavbu – 96 boxov /možnosť navýšenia + 40 boxov/
H4-Mlynarovičova- parkovisko - 156 boxov /možnosť navýšenia + 70 boxov/

Dvory
D1-Švabinského-parkovisko - 70 boxov /možnosť navýšenia + 70 boxov/
D3-Röntgenova-nezastavaná plocha - 300 boxov
D4-Jungmanova- parkovisko -70 boxov
V rámci týchto garáží by bolo možné vytvoriť státie pre cca 3 160 vozidiel.

2. úloha: Predložiť štúdiu  na  rokovanie  miestneho zastupiteľstva  na  schválenie. 
               Po prerokovaní a  schválení štúdie v miestnom zastupiteľstve bude táto   dokumentácia slúžiť ako podklad pre rozhodovanie pri umiestňovaní stavieb. 
               Na základe vytipovaných lokalít budú vybrané pozemky účelovo blokované len pre funkciu hromadné parkovanie, prípadne garážovanie osobných vozidiel. - Úloha splnená. 

Miestne  zastupiteľstvo   mestskej časti Bratislava-Petržalka   uznesením  č. 173/2000      zobralo na vedomie návrh lokalít rozmiestnenia hromadných garáží podľa „Vyhľadávacej urbanistickej štúdie     rozmiestnenia   viacpodlažných  parkovacích garáží  na  území   mestskej  časti Bratislava-Petržalka“,  vypracovanej firmou PROKOS.

3. úloha:   Prerokovať spoluprácu  s Hlavným    mestom   SR    Bratislava pri umiestňovaní stavieb hromadných garáží alebo hromadného parkovania podľa schválenej štúdie. Pri schvaľovaní prenájmu alebo pri odpredaji pozemkov, ktoré sú    vlastníctvom    Hlavného     mesta   SR   Bratislavy   bude   mestská  časť Bratislava – Petržalka trvať na ich využití v súlade so štúdiou. – Úloha splnená.

Dňa 18.5.2000 požiadala Mestská časť Bratislava-Petržalka Magistrát hlavného mesta SR Bratislavy o súhrnné stanovisko k Vyhľadávacej urbanistickej štúdii rozmiestnenia viacpodlažných parkovacích garáží   na  území    mestskej  časti Bratislava-Petržalka, ktoré nám bolo doručené 5.10.2000. Stanovisko neobsahuje žiadne negatívne pripomienky, preto uvedenú dokumentáciu využívame pri usmerňovaní investičnej činnosti a umiestňovaní stavieb.

4.  úloha: Zabezpečiť    spôsob     realizácie      stavieb      veľkokapacitných     garáží a viacpodlažných parkovísk spôsobom, že:
a) do výstavby bude Mestská časť Bratislava-Petržalka vstupovať a  budovať mestské parkovacie garáže alebo viacpodlažné stavby na parkovanie

b)  Mestská časť Bratislava–Petržalka bude podporovať budovanie takýchto stavieb ako združených investícií viacerých investorov. – Úloha trvalá bez určenia termínu plnenia.

5. úloha: Pri nových  stavbách  zabezpečiť  vyriešenie statickej dopravy na vlastnom pozemku investora. V predkladaných investičných zámeroch pri všetkých potencionálnych zdrojoch a cieľoch tj. obytných objektoch, administratívnych a výrobných zariadeniach a zariadeniach občianskej vybavenosti bude mestská časť Bratislava–Petržalka  dôsledne vyžadovať riešenie statickej dopravy tak, aby bola uspokojená jej potreba a to v súlade s platnými STN, na vlastnom alebo prenajatom pozemku investora. – Úloha trvá, termín plnenia trvalý.

Úloha sa premieta do záväzných stanovísk k jednotlivým stavbám.

6.  úloha: Preveriť možnosti využitia ostatných vnútroblokových plôch na stavby zariadení na parkovanie. Mestská časť zabezpečí overovacie štúdie, ktoré preveria možnosti zmeny využitia vnútroblokových priestorov na parkovanie. – Úloha splnená.

Boli   preverené  možnosti  využitia  ostatných  vnútroblokových  plôch  na  stavby  zariadení       na parkovanie. Miestne zastupiteľstvo mestskej časti Bratislava-Petržalka uznesením č. 89/1999 schválilo zásady revitalizácie detských ihrísk na území Petržalky. 
V rámci zhodnotenia stavu detských ihrísk bola  v  lokalitách, kde je akútny nedostatok parkovacích státí  a  tam, kde to územné a  technické podmienky umožňujú, odporučená zmena funkčného   využitia ich prestavbou na parkovisko. Na zmenu funkčného využitia z ihriska          na parkovisko bolo  navrhnutých 16 detských ihrísk. 

Na prestavbu boli vytipované nasledovné detské ihriská: 
Označenie ihriska č.	lokalita	Plocha m²	poznámky	
č. 31	Mlynarovičova 2	616		
č. 35	Šustekova 35		3 000		
č. 39	Bulíkova 23	512		
č. 40	Bulíkova 27	2 280	časť na P	
č. 46	Gwerkovej 23			
č. 49	Mamateyova 69	1 258		
č. 69	Hrobákova 9	32		
č. 75	Osuského 3	220		
č. 88	Ševčenkova 23	336		
č. 90	Belinského 22	108		
č. 97	Belinského 2	165		
č. 106	Fedinova 18	200		
č. 107	Fedinova	             	486	časť na P	
č. 108	Jiráskova 8-10	990	časť na P	
č. 110	Iľjušinova 12	968		
č. 114	Markova 3	651		
č. 119		Topoľčianska 5	540		
č. 125	Smolenická 1	3 744	časť na P	
č. 139a	Šášovská 2-16			
č. 141	Jasovská 5	532		
č. 144	Jasovská 39	875		
č. 146		Žehrianska 9	289		
Spolu		18 202 m²	: 20 =  cca 910 státí	

V roku 2001 boli obstarané urbanistické štúdie zón a  to:
1. „Revitalizácia obytného územia Petržalky, časť Háje-Ovsište“. 
V urbanistickej štúdii zóny Háje-Ovsište bol deficit parkovacích státí riešený  doplnením parkovísk priamo pri bytových domoch (kde by sa získalo 303 nových státí) a návrhom objektu vybavenosti s parkovacou garážou s  kapacitou cca 126 parkovacích státí. Celkovo by pribudlo 429 parkovacích  státí. 
2. „Revitalizácia obytného územia Petržalky, časť Lúky-Betliarska“
V urbanistickej štúdii zóny  Lúky-Betliarska  bolo  konštatované,  že uspokojenie nárokov na státie osobných automobilov rozšírením počtu stojísk na teréne by znamenalo  veľký plošný záber a likvidáciu zelene, čo je neprijateľné. Štúdia navrhovala  vybudovať 2 podzemné garáže,  vybudovať 95 parkovacích státí na úkor zelene a na ploche terajších detských ihrísk DI 1 a DI 4 vybudovať 2 garáže (100 + 110 státí) s tým, že na ich strechách sa umiestnia nové detské ihriská. Takto by bolo možné dvojitým využitím plochy získať nové parkovacie státia. Celkovo by pribudlo v lokalite 95 nových parkovacích státí na teréne a  355 parkovacích státí  v garážach.

7. úloha: Zabezpečiť   dobudovanie   „Zón 30“   v obytných  súboroch.    –    Úloha čiastočne                                                                            
                splnená.

Po zriadení „Zón 30“, na ktoré je spracovaná projektová dokumentácia pre celú mestskú časť by sa zvýšil počet parkovacích státí, napr. povolením čiastočného státia    na chodníku. Zvislé dopravné značenie súvisiace so zriadením týchto zón bolo zrealizované už v predchádzajúcom období.  Stavebné úpravy neboli zrealizované z dôvodu, že na ich výstavbu neboli v uplynulom období vyčlenené finančné prostriedky. V rokoch 1999 - 2001 boli dopravným značením preznačené obytné súbory na „Zóny 30“ s obmedzením rýchlosti na 30 km/hod. a vylúčením státia vozidiel nad 3,5 tony.

 Z dôvodu získania ďalších parkovacích možností bola v roku 2000 obstaraná dokumentácia „Zmena organizácie dopravy na komunikáciách III.triedy“. Zmeny sú rozdelené  do dvoch realizačných etáp nasledovne:

V  I. etape sa zvyšuje počet státí zmenou organizácie dopravy pomocou dopravného značenia a dopravných zariadení. Znamená to, že  vytvorením systému jednosmerných komunikácií je umožnené obojstranné státie na komunikáciách, prípadne sa umožní čiastočné státie na chodníku. Pri čiastočnom státí na chodníku musia byť  zabezpečené potreby peších z hľadiska priechodnosti chodníka. Týmto opatrením sa nielen získajú  parkovacie státia, ale mala by sa zvýšiť disciplína vodičov pri parkovaní. 
V II. etape sú vytipované lokality, na ktorých je možné vybudovať nové parkovacie státia, prevažne na úkor neupravenej zelene popri komunikáciách III. triedy, stavebnými úpravami týchto komunikácií. 

Predpokladané zvýšenie parkovacích státí:
Lokalita	I.etapa: vyznačenie státia na komunikácii alebo čiastočne na chodníku	II.etapa:  vybudovanie nových parkovacích státí	
Háje I	547	98	
Háje II	1215	403	
Háje III	221	90	
Dvory I	221	121	
Dvory II	255	215	
Dvory III	175	142	
Dvory I	291	118	
Dvory V	116	28	
Dvory VI	100	42	
Lúky I	108	40	
Lúky II a II	201	207	
Lúky IV a V	247	155	
Lúky VI	131	164	
Lúky VII	310	70	
Lúky VIII	231	94	
Spolu	4369 státí	1987 státí	

V rámci    zmeny        organizácie     dopravy    zvislým a  vodorovným dopravným značením bude 
na miestnych komunikáciách  III.triedy  vyznačených 4369 parkovacích státí.
Zrealizovaním všetkých stavebných úprav, navrhnutých v dokumentácii sa predpokladá vytvorenie 1987 nových parkovacích státí. Možnosť ich výstavby je limitovaná existujúcimi inžinierskymi sieťami, ktoré boli v dokumentácii zisťované len orientačne, na základe mapového podkladu.  

 8. úloha: Zabezpečiť  realizáciu  „Jednoduchých  stavebných  úprav  komunikácií.“ –  Úloha  
                 sa plní priebežne podľa finančných možností rozpočtu mestskej časti.
Dokumentácia „Jednoduché stavebné úpravy komunikácií“ rieši vybudovanie cca 223 parkovacích státí na úkor zdevastovaných nespevnených plôch popri jestvujúcich komunikáciách III. triedy, stavebnou úpravou  týchto komunikácií. 
V rokoch 1997-2006 bolo takto vybudovaných 630 parkovacích státí z rozpočtu mestskej časti. 
9. úloha:  Spracovať finančnú   analýzu   a projekt   prenájmu parkovacích miest. - Úloha splnená.

Na rokovanie MR 16.10.1999 bol predložený materiál Finančná analýza a projekt prenájmu parkovacích miest . Materiál bol na návrh starostu stiahnutý z rokovania MR.

V súčasnosti sa starosta mestskej časti Bratislava-Petržalka, ako príslušný správny orgán riadi pri vydávaní povolenia vyhradených parkovacích miest  uznesením MR č.337/1997, t.j. vydáva povolenia na vyhradené parkoviská len pre osoby zdravotne postihnuté, ktoré sú držiteľmi preukazu ZŤP alebo ZŤP-S, prípadne osobám, ktoré žijú v spoločnej domácnosti s osobami vlastniacimi takýto preukaz a majú trvalý pobyt na adrese žiadateľa. Povolenie má platnosť 2 roky, bez použitia sklápacieho parkovacieho kola. Držiteľ povolenia uhradí jednorazový poplatok za osadenie dopravného značenia, označujúceho vyhradenie priestoru      vo výške cca 4 800 Sk. Určenie dopravného značenia aj na komunikáciách v našej správe je výlučne v kompetencii primátora hlavného mesta SR Bratislavy (táto kompetencia nie je       v zmysle Štatútu hlavného mesta SR Bratislavy v znení dodatkov č.1  až 37 prenesená do pôsobnosti mestskej časti) a podmienené súhlasom Krajského dopravného inšpektorátu. V zmysle VZN č.5/2004 o miestnych daniach v znení neskorších VZN je osoba zdravotne postihnutá, ktorá je držiteľom preukazu ZŤP alebo ZŤP-S, prípadne osoba žijúca v spoločnej domácnosti s osobami vlastniacimi takýto preukaz a majúca trvalý pobyt na adrese žiadateľa     od miestnej dane oslobodená. Miestna daň za užívanie verejného priestranstva je vo VZN č.5/2004 o miestnych daniach v znení neskorších VZN ustanovená za motorové vozidlo do 3,5 tony (obvyklá parkovacia plocha 12,5 m2 ) vo výške 0,65 Sk/m2  a deň pre fyzické osoby (cca 3 000 Sk/rok) a 1,10 Sk/m2 a deň pre právnickú osobu, alebo pre fyzickú osobu, ktorá je podnikateľom (cca 5 000 Sk/rok). V súlade s uznesením MR č.337/1997 je v Petržalke vyhradených pre telesne postihnutých  400 parkovacích státí.

Podľa VZN hlavného mesta SR Bratislavy č.2/2006 o dani za užívanie verejného priestranstva je za osobitné užívanie verejného priestranstva považované, aj trvalé parkovanie vozidla  na vyhradenom priestore  verejného priestranstva, ako parkoviska pre určené vozidlo. Takéto vyhradené parkovisko je určené dopravnými značkami. Sadzba dane za užívanie verejného priestranstva   je pre  vozidlá   právnických   osôb   a fyzických    osôb pre mestskú časť Bratislava-Petržalka  6 Sk/m²/deň, čo za rok predstavuje čiastku 12,5 x 6 x 365 = 27 375,- SK.  Sadzba dane za trvalé parkovanie pre vozidlá s osobitným označením je 0,50  Sk/m²/deň, čo za rok 
predstavuje čiastku 12,5 x 0,5 x 365 = 2 281,25 Sk. 
Verejným priestranstvom pre účely tohto nariadenia sú okrem iného aj miestne komunikácie vo vlastníctve hlavného mesta, zaradené do siete miestnych komunikácií ako miestne komunikácie I. a II. triedy, na celom území hlavného mesta.

Miestne zastupiteľstvo mestskej časti Bratislava-Petržalka uložilo uznesením č.21/2007  prednostovi miestneho úradu pripraviť opatrenia na zvýšenie bežných príjmov mestskej časti prípravou návrhu riešenia statickej dopravy v mestskej časti Bratislava-Petržalka. 

V súlade s uvedeným uznesením bol na poradu starostu dňa 30.4.2007 predložený materiál: 
„Alternatívny návrh spôsobu povoľovania  vyhradených parkovacích státí  v  mestskej časti Bratislava-Petržalka“, ktorý rieši spôsob spoplatnenia vyhradených parkovacích státí a kroky, ktoré je nutné pred jeho zavedením uskutočniť.

Pred začatím povoľovania vyhradených parkovacích státí treba:  
1.	obstarať aktualizáciu pasportu všetkých parkovacích státí, zverených do správy  mestskej časti Bratislava-Petržalka 
2.	vydávanie povolení v súlade s príslušnou legislatívou a vedenie celej agendy si vyžiada zvýšenie počtu zamestnancov miestneho úradu 
3.	správca   komunikácií   je   povinný   v zmysle     zákona     č.315/1996 Z.z.     zabezpečiť 
24   hodinovú    odťahovú   službu  na  odťahovanie  vozidiel, neoprávnene     stojacich                na vyhradenom státí.     

Spôsob povoľovania vyhradeného státia:

alternatíva č.1:

Pre osoby zdravotne postihnuté, ktoré sú držiteľmi preukazu ZŤP alebo ZŤP-S, prípadne osobám, ktoré žijú v spoločnej domácnosti s osobami vlastniacimi takýto preukaz a majú trvalý pobyt na adrese žiadateľa na dobu 2 roky, bez použitia sklápacieho parkovacieho kola. Pre jednu rodinu jedno parkovacie státie pre vozidlo do 3,5 tony. Držiteľ povolenia uhradí jednorazový poplatok za osadenie dopravného značenia označujúceho vyhradený priestor, správca komunikácie zabezpečí realizáciu dopravného značenia po uhradení poplatku. V zmysle VZN č.5/2004 o miestnych daniach v znení neskorších VZN, bude od platenia miestnej dane oslobodený. Vyhradené parkovacie státie sa bude povoľovať bez  časového obmedzenia. 

alternatíva č.2 :

a) Pre osoby zdravotne postihnuté, ktoré sú držiteľmi preukazu ZŤP alebo ZŤP-S, prípadne osobám, ktoré žijú v spoločnej domácnosti s osobami vlastniacimi takýto preukaz a majú trvalý pobyt na adrese žiadateľa na dobu 2 roky, bez použitia sklápacieho parkovacieho kola. Pre jednu rodinu jedno parkovacie státie pre vozidlo do 3,5 tony. Držiteľ povolenia si zabezpečí osadenie zvislého a vodorovného dopravného značenia na vlastné náklady prostredníctvom spoločnosti oprávnenej k realizácii dopravného značenia, bez použitia sklápacieho parkovacieho kola. V zmysle VZN č.5/2004 o miestnych daniach v znení neskorších VZN, bude od platenia miestnej dane oslobodený. Vyhradené parkovacie státie sa bude povoľovať bez  časového obmedzenia. 

b)  Pre iné osoby ako zdravotne postihnuté, maximálne do 30% kapacity jednotlivých parkovísk (vrátane státí vyhradených pre držiteľov preukazu ZŤP alebo ZŤP-S a  taxislužby), podľa dátumu a hodiny podania.  Pričom  pre  jednu  rodinu,  respektíve   subjekt len  jedno   parkovacie     státie na dobu 1 roka. Vyhradené parkovacie státie sa bude povoľovať bez  časového obmedzenia. Držiteľ povolenia si bude povinný zabezpečiť osadenie zvislého a  vodorovného dopravného značenia na vlastné náklady prostredníctvom spoločnosti oprávnenej k realizácii dopravného značenia, bez použitia sklápacieho parkovacieho kola. 

Mestská časť Bratislava-Petržalka  spravuje okrem parkovacích státí na teréne  192 garáží a 226 garážových boxov v hromadných garážach pod terasami bytových domov (Osuského, Rovniankova, Jasovská, Medveďovej, Blagoevova, Fedinova). Nájomné zmluvy sú uzatvorené na dobu neurčitú, s trojmesačnou výpovednou lehotou. Výška poplatku za užívanie parkovacieho miesta v garáži je 1392 Sk/mesiac a výška poplatku za užívanie garážového boxu je 1666 Sk/mesiac.

B.	Konečná bilancia parkovacích státí 

-	V súčasnosti je na  území  Mestskej časti Bratislava k  dispozícii: 15 706   parkovacích státí v správe mestskej časti a 2 742 parkovacích státí v správe hlavného mesta. Spolu  18 448 státí.
-	Mestská časť Bratislava-Petržalka spravuje v  hromadných garážach a pod terasami bytových domov  192 garáží a 226 garážových boxov. 
-	Podľa uznesenia MR č.337/1997 je vyhradených pre telesne postihnutých  400 parkovacích státí.
-	Deficit je cca  40 000 parkovacích státí.
-	V rámci viacpodlažných garáží by bolo možné vytvoriť cca 3 160 státí.
-	Na zmenu funkčného využitia z ihriska na parkovisko bolo  navrhnutých 16 detských   ihrísk, na úkor ktorých by bolo možné vytvoriť cca 910 státí.
-	V rámci zmeny organizácie dopravy zvislým a vodorovným dopravným značením je možné vytvoriť na miestnych komunikáciách III.triedy cca 4369 parkovacích státí.
-	Zrealizovaním všetkých stavebných  úprav,  navrhnutých  v   dokumentácii jednoduchých stavebných úprav  komunikácií sa predpokladá vytvorenie 1987 nových parkovacích státí. 

Spolu predpokladáme, že by bolo možné vytvoriť cca 10 426 parkovacích státí. 

C.	Návrh programu riešenia statickej dopravy

1)	Vyhradené parkovacie státie povoľovať len pre držiteľov preukazu ZŤP, alebo ZŤP-S,  prípadne osobám, ktoré žijú v spoločnej domácnosti s osobami vlastniacimi takýto preukaz a majú trvalý pobyt na adrese žiadateľa. 
         Termín: jún 2007                                 Zodpovednosť: oddelenie územného rozvoja a dopravy

2)	Zvýšiť nájomné v garážach na úroveň  trhového nájomného. 
         Termín: máj 2007                                      Zodpovednosť: oddelenie podnikateľských činností
3)	Na komunikáciách v správe mestskej časti vyznačiť dopravným značením parkovacie státia.
         Termín: máj 2007- september 2010                  Zodpovednosť: oddelenie technických činností
4)	Stavebnými úpravami komunikácií III. triedy vybudovať maximálne možný počet  parkovacích státí. 
Termín: máj 2007 – september 2010                Zodpovednosť: oddelenie technických činností 
5)	Budovať parkovacie domy a  prenajímať garáže a parkovacie státia. 
      Termín: príprava 2007, realizácia 2008 – 2009          Zodpovednosť: oddelenie technických činností
6)	Pri nových stavbách v obytnom území trvať na vybudovaní potrebného počtu parkovacích   státí bez zastupiteľnosti.
Termín: trvalý príkaz                           Zodpovednosť: oddelenie územného rozvoja a                                                                               dopravy  
7)	Nedávať do predčasného užívania stavby, bez vybudovaného potrebného počtu parkovacích státí. 
   Termín: trvalý príkaz      Zodpovednosť: oddelenie územného konania a stavebného poriadku  
8)	Podporiť výstavbu parkovacích domov formou zvýhodnenej ceny pozemkov.
Termín: trvalý príkaz                          Zodpovednosť: oddelenie územného rozvoja a dopravy a oddelenie 
                                                                                                         správy miestneho majetku  
9)	Nepovoľovať výstavbu na jestvujúcich parkoviskách bez zabezpečenia 100% náhrady voľne prístupných parkovacích státí.
Termín: trvalý príkaz     Zodpovednosť: oddelenie územného konania a stavebného   poriadku a oddelenie územného rozvoja a dopravy 
10)	Realizovať program riešenia statickej dopravy až po prerokovaní s obyvateľmi príslušnej lokality, za účasti poslancov príslušného volebného obvodu a zástupcov Krajského dopravného inšpektorátu.
Termín: trvalý príkaz     Zodpovednosť: oddelenie územného konania a stavebného   poriadku, oddelenie územného rozvoja a dopravy a oddelenie technických činností

Stanovisko Komisie územného plánu výstavby a dopravy zo zasadnutia dňa 10. 5. 2007:

Predložený návrh riešenia statickej dopravy je koncepčne akceptovateľný a správny. Komisia odporúča danú problematiku dopracovať aj o systém počtu parkovacích miest podľa vykonávacej vyhlášky k platnému stavebnému zákonu a prípadných nárokov na rozpočet mestskej časti Petržalka (problematika fondu statickej dopravy).
Za: 5, Proti : 0, Zdržal sa: 5, pozn.: Za piatich neprítomných je zdržanie hlasovania.
Za správnosť opisu : Ing. Rovňánková

Stanovisko Rady fondu statickej dopravy zo zasadnutia 13. 6. 2007:
Predložený návrh hlavne jeho koncepcia v časti C je plne akceptovateľná a rada odporúča materiál schváliť.
Za správnosť opisu : Ing. Rovňánková

Uznesenie č. 83 z rokovania Miestnej rady mestskej časti Bratislava-Petržalka, konaného    9.10.2007
Miestna rada mestskej časti Bratislava-Petržalka  b e r i e  n a  v e d o m i e  „Návrh opatrení na zvýšenie finančných zdrojov na statickú dopravu v mestskej časti Bratislava-Petržalka“ predložený poslancom Michalom Radosom,   o d p o r ú č a  Miestnemu zastupiteľstvu mestskej časti Bratislava-Petržalka schváliť program riešenia statickej dopravy v mestskej časti Bratislava-Petržalka a  spoplatnenie vyhradeného parkovacieho státia podľa alt. č. 2 po zapracovaní pripomienok členov miestnej rady,  u k l a d á   prednostovi miestneho úradu pripraviť návrh zmeny všeobecne záväzného nariadenia o miestnych daniach, týkajúci sa spoplatnenia parkovania. T: 30.10.2007
Za správnosť opisu : Ing. Rovňánková